Άκης Μάντζιος

Ο Άκης (Απόστολος) Μάντζιος (γεννημένος στις 21 Οκτωβρίου 1969 στην Αθήνα) είναι Έλληνας πρώην ποδοσφαιριστής και νυν προπονητής

 Ποδοσφαιρική καριέρα 
Ο Απόστολος Μάντζιος ξεκίνησε την καριέρα του, το 1982, από τα τμήματα υποδομής της Κηφισιά Τίμησε τον Άκη Μάντζιο η Κηφισιά και σε ηλικία 22 ετών μεταγράφηκε στον Πανιώνιο. Στην ομάδα της Νέας Σμύρνης αγωνίστηκε στη θέση του κεντρικού αμυντικού και του αμυντικού χαφ για οκτώ χρόνια (1991-98) και είχε πάνω από 220 συμμετοχές συνολικά. Τα πρώτα χρόνια στον σύλλογο γνώρισε δύο υποβιβασμούς (1992-93 και 1996-97), για να κερδίσει όμως αμέσως την άνοδο από τη Β΄ Εθνική. Κορυφαία του στιγμή η κατάκτηση του κυπέλλου το 1998, όταν υπήρξε ο αρχηγός της ομάδας που νίκησε στον τελικό με 1-0 τον Παναθηναϊκό.

Αγωνίστηκε επίσης στον Άρη Θεσσαλονίκης (1998-2000) για δύο χρόνια και διετέλεσε αρχηγός της ομάδας. Η μεταγραφή του στον Άρη κόστισε 46.000.000 δραχμές (135.000 ευρώ) για διετές συμβόλαιο, ένα σεβαστό ποσό για εκείνη την εποχή. Άκης Μάντζιος: Αφιέρωμα στο πέρασμα του από τον Άρη (1998-2000)  Στην πρεμιέρα του πρωταθλήματος, στις 23 Αυγούστου 1999 εναντίον του Εθνικού Αστέρα, πέτυχε το πρώτο γκολ της χρονιάς για τον Άρη και άνοιξε τον δρόμο για τη νίκη με 2-0.Την επόμενη σεζόν, 1999-2000, ο Μάντζιος ξεκίνησε και πάλι ως βασικός και διακρίθηκε σε όσα ματς αγωνίστηκε σε Ελλάδα και Ευρώπη. Στο πρώτο μάλιστα παιχνίδι του κύπελλο ΟΥΕΦΑ, στις 16 Σεπτεμβρίου 1999, στη Θεσσαλονίκη εναντίον της Ελβετικής Σερβέτ Γενεύης άνοιξε το σκορ, με κτύπημα πέναλτι στο 12’.Αρης: Το κιτρινόμαυρο παρελθόν του Μάντζιου Αυτό υπήρξε το μοναδικό γκολ που σημείωσε σε Ευρωπαϊκές διοργανώσεις. Ωστόσο ένας τραυματισμός κατά τη 17η αγωνιστική, στο Ηράκλειο εναντίον του ΟΦΗ (30 Ιανουαρίου 2000) τον κράτησε για 4 μήνες μακριά από τους αγωνιστικούς χώρους. Επέστρεψε το Μάιο, σε ματς και πάλι εναντίον του ΟΦΗ, αλλά αυτή την φορά στην Θεσσαλονίκη, και σκόραρε δυο φορές ευστοχώντας σε δύο ισάριθμα πέναλτυ που οδήγησαν τον Άρη σε νίκη με 3-1. Συνολικά με τη φανέλα του Άρη σημείωσε 7 τέρματα, τα τέσσερα για το πρωτάθλημα, τα δυο σε αγώνες του Ελληνικού κυπέλλου και ένα για το Κύπελλο ΟΥΕΦΑ.Συνέχισε την καριέρα του στον Ιωνικό Νίκαιας για άλλον ένα χρόνο (2000-01) και τελικά, το 2001 επέστρεψε στον Πανιώνιο, στον οποίο έκλεισε την καριέρα του το 2003.

 Προπονητική καριέρα 
Μετά την ολοκλήρωση της ποδοσφαιρικής του καριέρας ακολούθησε αυτήν του προπονητή. Το 2004 διετέλεσε προπονητής του τμήματος παμπαίδων του Πανιωνίου και στη συνέχεια έγινε βοηθός στον Πανιώνιο Καλλιθέας, που τότε αποτελούσε θυγατρική κατά κάποιον τρόπο της ΠΑΕ Πανιώνιος και προπονητής της ομάδας νέων του Πανιωνίου. Από τον Ιούνιο του 2008 ως το Φεβρουάριο 2009 διετέλεσε πρώτος προπονητής στον Α.Ο. Χαϊδαρίου, ενώ τον Μάρτιο της ίδιας χρονιάς επέστρεψε στον Πανιώνιο ως μέλος του τεχνικού τιμ της ομάδας. Άκης Μάντζιος βιογραφικόΤο 2011 ανέλαβε τον Θρασύβουλο Φυλής.novasports.gr  Ο Μάντζιος στο "τιμόνι" του Θρασύβουλου

Την περίοδο 2011-12 υπήρξε προπονητής του Πανιωνίου,nooz.gr  Ο Μάντζιος αναλαμβάνει τον Πανιώνιοert.gr  Παρελθόν από τον Πανιώνιο ο Άκης Μάντζιος ενώ την επόμενη χρονιά (2012-13) ανέλαβε την Κέρκυρα,gazzetta.gr Στην Κέρκυρα ο Μάντζιος!gazzetta.gr Τον... σταμάτησε ο Μάντζιος  όμως παρά το εξαιρετικό ξεκίνημα της ομάδας τα πολλά εξωαγωνιστικά προβλήματα οδήγησαν σε μια σειρά από άτυχα αποτελέσματα που ώθησαν τον Απόστολο Μάντζιο σε παραίτηση. Τον Μάιο του 2013 ανέλαβε τον Πανθρακικό,Στον Πανθρακικό ο Μάντζιος, www.enet.gr θέση από την οποία αποχώρησε στα τέλη του 2014, ενώ τον Φεβρουάριο του 2015 βρέθηκε στην τεχνική ηγεσία του Λεβαδειακού,Στον Λεβαδειακό ο Μάντζιος, www.prismasport.gr παραμένοντας μέχρι τον Απρίλιο της επόμενης χρονιάς, μία αγωνιστική πριν από την ολοκλήρωση της περιόδου 2015-16.Τέλος ο Άκης Μάντζιος από τον Λεβαδειακό, www.sport-fm.gr

Τον Δεκέμβριο του 2016 ανακοινώθηκε η πρόσληψή του από τον Απόλλωνα Σμύρνης. Στις 25 Σεπτεμβρίου του 2017 η συνεργασία του με τον Απόλλωνα Σμύρνης λύθηκε.

Στις 7 Ιουνίου του 2018 διαδέχθηκε τον Ζοζέ Ανιγκό στον πάγκο του Λεβαδειακού. Στις 22 Οκτωβρίου του 2018 η συνεργασία του με τον Λεβαδειακό λύθηκε.

Στις 4 Δεκεμβρίου του 2018 ανέλαβε προπονητής στον Πανιώνιο, όπου έμεινε ως τον Σεπτέμβριο του 2019.

Τον Οκτώβριο του 2019, ξεκίνησε τη συνεργασία του ως προπονητής με την Λαμία https://www.sport24.gr/football/omades/Lamia/lamia-mantzios-kai-epishma.5625068.html, θέση στην οποία παρέμεινε μέχρι τον Ιούνιο του 2020.

 Άρης Θεσσαλονίκης (1η θητεία) 

Στις 20 Σεπτεμβρίου 2020 ανέλαβε ως προπονητής στον Άρη Θεσσαλονίκηςhttps://www.newsbeast.gr/sports/arthro/6648653/sto-timoni-toy-ari-ki-episima-o-akis-mantzios.html|title=Στο τιμόνι του Άρη κι επίσημα ο Άκης Μάντζιος και μετά από μια εκπληκτική πορεία στο πρωτάθλημα τερμάτισε 3ος με 61 βαθμούς η καλύτερη πορεία του Άρη τα τελευταία 40 χρόνια. Στο Κύπελλο η ομάδα έφτασε μέχρι τα προημιτελικά από όπου αποκλείστηκε από τον μετέπειτα φιναλίστ Ολυμπιακό. Η επόμενη σεζόν, 2021-22, δεν ήταν το ίδιο επιτυχημένη, με τον Άρη να αποκλείεται στα προημιτελικά του Κυπέλλου με την Λαμία, ενώ η πορεία του στο πρωτάθλημα δεν ήταν επίσης ιδανική, γνωρίζοντας αρκετά ανεπιτυχή αποτελέσματα με βαρύτερο τη συντριβή με 5-0 από τον ΠΑΣ Γιάννινα τον Νοέμβριο του 2021 στο «Κλεάνθης Βικελίδης». Μια νέα ήττα από τον ΠΑΣ Γιάννινα στις 14 Φεβρουαρίου του 2022 με 2-0 στους «Ζωσιμάδες», οδήγησε τη διοίκηση να προχωρήσει στην απομάκρυνση του έπειτα από 17 μήνες,  το οποίο τον καθιστά μακροβιότερο προπονητή της ομάδας σε βάθος δεκαπενταετίας. Σε σύνολο 66 παιχνιδιών η ομάδα του είχε απολογισμό 30 νίκες, 17 ισοπαλίες και 19 ήττες με 71-53 τέρματα .

 Αστέρας Τρίπολης 

Στις 4 Ιανουαρίου 2023 ανέλαβε προπονητής του Αστέρα Τρίπoλης Νέος προπονητής του Αστέρα Τρίπολης ο Άκης Μάντζιος. Παρέμεινε στο πόστο αυτό μέχρι τις 10 Απριλίου 2023, όταν και ανακοινώθηκε η κοινή συναινέσει λύση της συνεργασίας του με το σύλλογο.Αστέρας Τρίπολης: Τέλος ο Άκης Μάντζιος

 Άρης Θεσσαλονίκης (2η θητεία) 
Στις 28 Αυγούστου 2023 ανακοινώθηκε η νέα συμφωνία συνεργασίας του Μάντζιου με τον Άρη. Έτσι ο Μάντζιος επιστρέφει στον πάγκο των "κίτρινων" ενάμιση χρόνο μετά την προηγούμενη αποχώρησή του.Άρης: Οριστική συμφωνία με Άκη Μάντζιο.

Στις 31 Αυγούστου 2024, στον αγώνα Άρη- Αστέρα Τρίπολης, ο Μάντζιος συμπλήρωσε 400 αγώνες στην επαγγελματική προπονητική του καριέρα (287 στην Α’ Εθνική, 39 στην Β’, 26 στη Γ’ Εθνική, 46 στο Κύπελλο Ελλάδας και 2 στο Κόνφερενς Λιγκ). Ο Μάντζιος έγινε… 400άρης

Στις 3 Νοεμβρίου 2024 στον αγώνα Άρης- Λεβαδειακός 3-1, ο Μάντζιος κάθισε για 100ή φορά στον πάγκο του Άρη για τη Super League και έγινε μόλις ο τέταρτος προπονητής στην ιστορία των Κίτρινων που το καταφέρνει.Οι δυο… «κατοστάρες» του Άκη Μάντζιου – 100άρης και ο ΜπράμπετςΟ Μάντζιος γιόρτασε τα 100 ματς στην κορυφή

Στις 8 Δεκεμβρίου 2024, ανακοινώθηκε η απομάκρυνση του Μάντζιου από τον πάγκο του Άρη. Σε αυτή τη 2η θητεία του στον Άρη, παρέμεινε συνολικά 466 ημέρες, ήτοι σε 58 αγώνες, όπου κατέγραψε 27 νίκες, 14 ισοπαλίες, 17 ήττες (81-64 γκολ).

Συνολικώς, στις δυο θητείες του, ως προπονητής του Άρη κάθισε στον πάγκο σε 124 αγώνες, με 57 νίκες, 31 ισοπαλίες, 36 ήττες και 152-117 γκολ. Με τους 124 αγώνες στο ενεργητικό του, έφτασε στην 3η θέση των προπονητών με τα περισσότερα επίσημα παιχνίδια στην ομάδα, πίσω μόνο από τον Μπέλα Πάλφι (125 αγώνες) και τον Γιώργο Φοιρό (245 αγώνες).Κύριος ήρθε, κύριος φεύγει! Οι 466 ημέρες του Άκη Μάντζιου στην 2η θητεία του στον Άρη

Εθνική ομάδα Κύπρου 

Στις 9 Ιανουαρίου 2025 ο Μάτζιος ανακοινώθηκε από την Κυπριακή ομοσπονδία. Έχει συμβόλαιο για δυο χρόνια με την Κύπρο.  

 Στατιστικά στοιχεία ανά περίοδο 
 Περίοδος Σύλλογος Συμμετοχές  Τέρματαως το 1991Κηφισιά (Δ΄ Εθνική)64111991-92Πανιώνιος2101992-93Πανιώνιος (Β΄ Εθνική)2811993-94Πανιώνιος2701994-95Πανιώνιος2211995-96Πανιώνιος2301996-97Πανιώνιος (Β΄ Εθνική)2621997-98Πανιώνιος2321998-99Άρης Θεσσαλονίκης2621999-00Άρης Θεσσαλονίκης1322000-01Ιωνικός Νίκαιας2102001-02Πανιώνιος2022002-03Πανιώνιος232ΣΥΝΟΛΟ37625

  Σημείωση: Τα στοιχεία προέρχονται από http://www.rsssf.com/tablesg/grkhist.html#81

 Διακρίσεις 
Ως ποδοσφαιριστής:
Κύπελλο Ελλάδας: 1998 
Ως προπονητής:
Καλύτερος προπονητής της Football League (2016-17) Τα βραβεία του ΠΣΑΠ στους κορυφαίους του ποδοσφαίρου
 Παραπομπές 

 Εξωτερικοί σύνδεσμοι 

 Ο Άκης Μάντζιος στο soccerway 
 Προφίλ στο transfermarkt.com
 gazzetta.gr Άκης Μάντζιος και Μάκης Χάβος, Υπηρεσιακά… μόνιμοι!

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ιωνικού Νίκαιας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Α.Ο. Κέρκυρας
Κατηγορία:Προπονητές ποδοσφαίρου Θρασύβουλου Φυλής
Κατηγορία:Προπονητές ποδοσφαίρου Πανθρακικού
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Π.Α.Σ Λαμίας
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Αστέρα Τρίπολης